Дана, 6. јуна 1944. године савезничке снаге су започеле највећу десантну операцију, позната у историји као операција „Оверлорд“. Након успешног искрцавања на обали, савезници крећу полако са наступањем ка унутрашњости Нормандије. Међутим британски и канадски војници већ 7. јуна наилазе на 12. СС оклопну дивизију „Хитлерјугенд“ и бивају заустављени. У борбама које су трајале све до средине јула, оклопни пук Виншеа је уништио 219. непријатељских тенкова. За ту битку и одлично лидерско вођство, Винше је одликован Храстовим лишћем за Витешки крст 11. августа 1944. године. Свега неколико дана касније савезничка војска опкољава велики број немачких војника у Фалезком џепу, а међу њима и Макса Виншеа.